text: Андрэй Дзмітрыевіч Кароль — Вікіпедыя
  Андрэ́й Дзмі́трыевіч Каро́ль (нар. 30 кастрычніка 1972, г. Гродна, Гродзенская вобласць, БССР) — беларускі педагог. Доктар педагагічных навук, прафесар. Рэктар Гродзенскага дзяржаўнага ўніверсітэта ім. Янкі Купалы (2013—2017), рэктар Беларускага дзяржаўнага ўніверсітэта (з 2017)[1], аўтар канцэпцыі дыялагізацыі адукацыі, сістэмы эўрыстычнага навучання на аснове дыялогу.
  30 кастрычніка 1972(1972-10-30) (47 гадоў)
  педагогіка, educational management[d] і Философия образования[d]
  Гродзенскі філіял Інстытута сучасных ведаў[d]
  доктар педагагічных навук[d]
  Андрэй Віктаравіч Хутарской[d]
  Ганаровая грамата Міністэрства адукацыі Рэспублікі Беларусь[d] (2011)
  Ганаровая грамата Гродзенскага абласнога выканаўчага камітэта[d] (2015)
  Ганаровая грамата Гродзенскага абласнога Савета дэпутатаў[d] (2017)
  Падзяка Прэзідэнта Рэспублікі Беларусь[d] (2016)
  Выдатнік адукацыі Рэспублікі Беларусь[d] (2017)
  3 Членства ў грамадскіх аб'яднаннях, супрацоўніцтва з дзяржаўнымі органамі і іншымі арганізацыямі
  4 Узнагароды, званні
  Нарадзіўся ў 1972 г. у Гродне. У 1995 г. скончыў Гродзенскі дзяржаўны ўніверсітэт імя Янкі Купалы (ГрДУ імя Янкі Купалы) па спецыяльнасці «Радыёфізіка і электроніка». У 2002 г. абараніў кандыдацкую дысертацыю «Метад эўрыстычнага дыялогу як сродак актывізацыі навучальна-пазнавальнай дзейнасці навучэнцаў», а ў 2009 г. — доктарскую дысертацыю «Мадэляванне сістэмы эўрыстычнага навучання на аснове дыялогу». (г. Масква, Расійская акадэмія адукацыі). У 2010 г. прысвоена навуковая ступень ВАК Расіі, а ў 2018 прысвоена навуковае званне «прафесар» ВАК Рэспублікі Беларусь.
  З 1999 г. выкладаў на кафедры фізіка-матэматычных дысцыплін і эканамічнай інфарматыкі Гродзенскага філіяла Інстытута сучасных ведаў. З 2000 г. пачаў працоўную дзейнасць у Гродзенскім дзяржаўным медыцынскім універсітэце (ГрДМУ). Тут А. Д. Кароль прайшоў шлях ад старшага выкладчыка да кіраўніка аддзела адукацыйных інфармацыйных тэхналогій і навукова-медыцынскай інфармацыі і загадчыка кафедры псіхалогіі і педагогікі. Працаваў у ГрДМУ да 2008 г. У 2012 г. пачалася працоўная дзейнасць у ГрДУ імя Янкі Купалы на пасадзе загадчыка кафедры педагогікі педагагічнага факультэта.
  З сакавіка 2013 г. па верасень 2017 г. ўзначальваў ГрДУ імя Янкі Купалы. За гэты перыяд пад кіраўніцтвам А. Д. Караля былі дасягнуты высокія вынікі ў розных напрамках дзейнасці ГрДУ імя Янкі Купалы [2]. З 28 верасня 2017 г. прызначаны на пасаду рэктара Беларускага дзяржаўнага ўніверсітэта.
  Прадстаўнік навуковай школы чалавекаадпаведнай адукацыі. Увёў у педагогіку паняцце «эўрыстычны дыялог», у якім запытальная актыўнасць у набыцці новых ведаў належыць навучэнцу, а не настаўніку. Распрацаваў мадэль эўрыстычнага навучання на аснове дыялогу, якая ўключае функцыі дыялогу як метадалагічнага прынцыпу рэалізацыі эўрыстычнага навучання (маральна-развіццёвая, кагнітыўная, эмацыйна-каштоўнасная, творча-рэфлексіўная); сістэму праектавання дыялогу ў асноўных структурных кампанентах эўрыстычнага навучання; сістэму рэалізацыі эўрыстычнага навучання ў вочнай, дыстантнай і вочна-дыстантнай формах. Раскрыў дыялогавы кампанент адукацыйных стандартаў, мэт, структуры, зместу эўрыстычнага навучання, сістэмы кантролю адукацыйных вынікаў эўрыстычнай дзейнасці школьнікаў, які заснаваны на пастаноўцы вучнем пытанняў да фундаментальнага адукацыйнага аб'екта (карэлюецца групай пытанняў «Што?»), доказе ці абвяржэнні сцвярджэння настаўніка пры параўнанні пярвічнага прадукту вучня з культурна-гістарычным аналагам (карэлюецца групай пытанняў «Як?»), адначасовым доказе і абвяржэнні сцвярджэння настаўніка пры стварэнні навучэнцам абагульненага адукацыйнага прадукту (карэлюецца групай пытанняў «Чаму?»).
  Распрацаваў мадэль дыялогу ў эўрыстычным навучанні, якая ўяўляе сабой механізм стварэння вучнем новых ведаў на аснове трох паслядоўных відаў дыялогавай дзейнасці:
  1. пастаноўка пытанняў да аб'екта (этап пазнання фундаментальнага адукацыйнага аб'екта і стварэння навучэнцам суб'ектыўнага адукацыйнага прадукту),
  2. доказ, абвяржэнне сцвярджэнняў (этап параўнання суб'ектыўнага адукацыйнага прадукту навучэнца з культурна-гістарычным аналагам),
  3. адначасовы доказ і абвяржэнне сцвярджэння навучэнцам, складанне ім фрагмента дыялогу (этап складання абагульненага адукацыйнага прадукту). Распрацаваў механізм узаемадзеяння педагагічных і інфармацыйных тэхналогій у навучальным працэсе, які забяспечвае рэалізацыю дыялогавай мадэлі эўрыстычнага навучання ў вочна-дыстантнай форме за кошт арганізацыі настаўнікам гарызантальных («навучэнец-навучэнец») і вертыкальных («навучэнец-настаўнік») дыялогаў. Распрацаваны адпаведныя дыстанцыйныя курсы.
  На аснове абагульнення шырокага культурна-гістарычнага, філасофскага і педагагічнага вопыту распрацаваў метадалагічныя і дыдактычныя асновы маўчання ў навучанні. Маўчанне вучня разглядаецца ў двух ракурсах: маўчанне як стадыя, калі сказаць свайго няма чаго, і маўчанне як кампетэнтнасць, дзе вучань «адкрывае» сябе - сэнсы, мэты, місію - і стварае свае веды. Асаблівая ўвага надаецца ўзаемасувязі маўчання, «запытання» і эўрыстыкі
  А. Д. Кароль зрабіў істотны ўклад у тэорыю праектавання адукацыйных стандартаў, навучальных планаў, праграм, падручнікаў і метадычнай літаратуры сярэдняй і вышэйшай школ.
  Апублікаваў больш за 200 навучальна-метадычных і навуковых прац, у тым ліку 50 кніг. з іх 10 манаграфій, 27 навучальных і навучальна-метадычных дапаможнікаў (3 — на англійскай мове, уключаючы поўны курс лекцый па медыцынскай і біялагічнай фізіцы), 13 навукова-папулярных кніг. Аўтар і кіраўнік звыш 20 дыстанцыйных курсаў, навукова-практычных семінараў.
  Аўтар і навуковы кансультант праекта «Міжуніверсітэцкі адукацыйны партал "Метадалогія, змест, практыка крэатыўнай адукацыі"». Аўтар і вядучы семінараў вочна-дыстанцыйнага аргдзейнаснага курса «Методыка навучання праз адкрыццё: як навучаць усіх па-рознаму, але аднолькава».
  З'яўляецца пастаянным аўтарам прац у навуковых выданнях з высокім імпакт-індэксам, навуковых часопісаў «Педагогіка» [1], «Пытанні філасофіі», «Пачатковая школа», «Школьныя тэхналогіі», «Народная адукацыя». Вядзе ўласную аўтарскую рубрыку ў часопісе «Народная асвета».
  З 2016 г. — член экспертнага савета ВАК Беларусі па педагагічных і псіхалагічных навуках.
  З'яўляўся намеснікам старшыні аргкамітэта ўсерасійскіх конкурсаў «Дыстанцыйны настаўнік года», «Дыстанцыйная школа года», «Дыстанцыйная педагагічная практыка», Усерасійскіх вучнёўскіх дыстанцыйных канферэнцый Цэнтра дыстанцыйнай адукацыі «Эйдас», членам рэдакцыйнай калегіі зборнікаў навуковых прац лабараторыі метадалогіі і тэорыі зместу адукацыі УРАА «Інстытут зместу і метадаў навучання» (Масква), выданняў Навуковай школы чалавекаадпаведнай адукацыі.
  Паводле даных Навуковай электроннай бібліятэкі еlibrary.ru, А. Д. Кароль з'яўляецца лідарам Індэкса навуковага цытавання ў Беларусі ў галіне «Народная адукацыя. Педагогіка» па спецыяльнасці «Агульная педагогіка, гісторыя педагогікі і адукацыі».
  У адпаведнасці з базай даных Google Scholar («Гугл Акадэмія») А. Д. Кароль уваходзіць у дзясятку найбольш цытаваных навукоўцаў БДУ ў галіне гуманітарных навук.
  Членства ў грамадскіх аб'яднаннях, супрацоўніцтва з дзяржаўнымі органамі і іншымі арганізацыяміПравіць
  Член рэдакцыйнай калегіі часопіса «Педагогіка» [2] (Расійская акадэмія адукацыі), міжнароднага рэдакцыйнага савета серыі «Думка і слова» Інстытута філасофіі РАН, шэрагу беларускіх навуковых часопісаў. А. Д. Кароль з'яўляўся дэпутатам Гродзенскага абласнога Савета дэпутатаў дваццаць сёмага склікання, старшынёй пастаяннай камісіі па мандатах, законнасці, мясцовым кіраванні і самакіраванні. У 2019 г. абраны віцэ-прэзідэнтам Еўразійскай асацыяцыі ўніверсітэтаў. Член прэзідыума Нацыянальнай акадэміі навук Беларусі. З'яўляецца Ганаровым прафесарам Фашанскага ўніверсітэта (КНР).
  Узнагароды, званніПравіць
  Узнагароджаны трыма граматамі Расійскай акадэміі адукацыі, «Медалём Сакрата», Ганаровай граматай Міністэрства адукацыі Рэспублікі Беларусь (2011 г.), Ганаровай граматай Рэспубліканскага цэнтра фізічнага выхавання і спорту навучэнцаў і студэнтаў (2013 г.), Ганаровай граматай Гродзенскага абласнога выканаўчага камітэта (2015 г.), Ганаровай граматай Гродзенскага гарадскога Савета дэпутатаў (2015 г.), Ганаровай граматай Гродзенскага абласнога Савета дэпутатаў (2017 г.), граматай Узброеных Сіл Рэспублікі Беларусь (2018 г.). Уладальнік стыпендыі Прэзідэнта Рэспублікі Беларусь таленавітым маладым навукоўцам 2012 года. У 2014 г. абвешчана Падзяка міністра адукацыі Беларусі. У 2016 г. абвешчана Падзяка Прэзідэнта Рэспублікі Беларусь. У 2017 г. абвешчана Падзяка Вышэйшай атэстацыйнай камісіі Рэспублікі Беларусь. У 2017 г. ўзнагароджаны нагрудным знакам Міністэрства адукацыі «Выдатнiк адукацыi».
  Мастацкая літаратура:
  Румянец анемона, или Вечность в раскрытой ладони : роман / А. Д. Король. — Минск : Звязда, 2020. — 272 с.[3]
  Король, А. Д. Разговор с молчаливым человеком / А. Д. Король // Нёман. — 2019. — № 11. — С. 134—146.
  ↑ Прэзідэнт прызначыў новага рэктара БДУ і трох кіраўнікоў вну , TUT.BY (28.09.2017).
  ↑ https://bsu.by/rektor/rezultaty-deyatelnosti-a-korolya.php
  ↑ http://www.zviazda.by/be/news/20200415/1586957117-rektar-bdu-andrey-karol-prezentavau-svayu-mastackuyu-knigu
  Андрэй Дзмітрыевіч Кароль у Вікіцытатніку
  Король А.Д. на сайте БГУ
  В работающем знании – наша сила. Ректор БГУ Андрей Король о том, как превратить креатив в востребованный продукт. СБ. Беларусь сегодня. 4 янв. 2018 г.
  Змяніць сябе, каб змяніліся студэнты і змяніўся ўніверсітэт. Настаўніцкая газета. 10 лютага 2018 г.
  Интервью ректора БГУ Андрея Короля. Сегодня в БГУ прошел семинар по новым методам образования. Беларусь 1. 1 февр. 2018 г.
  Эўрыстычныя заданні — супраць заштампаванасці мыслення. Звязда. 15 лютага 2018 г.
  Колькасць ці якасць? Што трэба зрабіць для павышэння канкурэнтаздольнасці вышэйшай школы. Звязда. 11 красавіка 2018 г.
  Вуз сверяет курс. Ректор БГУ о современных студентах и новой кадровой политике вуза. СБ. Беларусь сегодня. 18 сент. 2018 г.
  Проложили рельсы. Ректор БГУ Андрей Король о совместных проектах с МГУ. СБ. Беларусь сегодня. 18 кастрычніка 2018 г.
  Ректор БГУ Андрей Король. Интервью программе «Наше утро». ОНТ. 19 нояб. 2018 г.
  Интернет-видеобрифинг: «Совершенствование учебных программ БГУ и их адаптация под современные реалии. Внедрение модели «Университет 3.0» на примере Белорусского государственного университета» Национальный пресс-центр. 21 февр. 2019 г.
  Андрэй Кароль: Студэнтаў трэба задзейнічаць у кухні па «прыгатаванні» ведаў. Звязда. 22 сакавіка 2019 г.
  Ці ўсе могуць быць творцамі? Настаўніцкая газета. 23 мая 2019 г.
  Ректор БГУ Андрей Король о подготовке ИТ-специалистов и модели нового вуза. СБ. Беларусь сегодня. 23 окт. 2019 г.
  Ректор БГУ о 100-летии университета, международных рейтингах и креативном образовании. СБ. Беларусь сегодня. 24 марта 2020 г. :